b'\n_START_ARTICLE_\n5. voja\xc5\xa1ko obmo\xc4\x8dje (JLA)\n_START_SECTION_\nZgodovina\n_START_PARAGRAPH_\n5. voja\xc5\xa1ko obmo\xc4\x8dje je bilo ustanovljeno 1. januarja 1989 z ukinitvijo in posledi\xc4\x8dno reorganizacijo 5. in 9. armade.\n_START_SECTION_\nPregled\n_START_PARAGRAPH_\n5. VO je zajemalo celotno podro\xc4\x8dje Slovenije, Hrva\xc5\xa1ko brez vzhodne Slavonije in Primorja ter Biha\xc5\xa1ki bazen; skupaj 56.500 km\xc2\xb2, kar je bilo 23\xc2\xa0% ozemlja Jugoslavije, kjer je \xc5\xbeivelo okoli 6,2 milijona prebivalstva (28\xc2\xa0% celotnega prebivalstva). Na tem podro\xc4\x8dju se je nahajalo tudi 1/3 celotne gospodarske mo\xc4\x8di SFRJ in sicer: 69,4\xc2\xa0% naftne proizvodnje, 57,6\xc2\xa0% naravnega plina, 27\xc2\xa0% \xc4\x8drne metalurgije, 25\xc2\xa0% kemi\xc4\x8dne industrije, 15\xc2\xa0% aluminija, 23\xc2\xa0% avtomobilske industrije, 45\xc2\xa0% tekstilne industrije in 37\xc2\xa0% proizvodnje gradbenega materiala._NEWLINE_Ob pri\xc4\x8detku slovenske osamosvojitvene vojne je 5. VO imelo 35.000 vojakov, 711 tankov, 367 oklepnih bojnih vozil in 869 artilerijskih oro\xc5\xbeij (od tega 64 ve\xc4\x8dcevnih raketometov); to je bilo najslab\xc5\xa1e opremljeno voja\xc5\xa1ko obmo\xc4\x8dje v celotni Socialisti\xc4\x8dna federativna republika Jugoslavija.'